Kit Connor

Kit Sebastian Connor (f. 8. mars 2004) er breskur leikari. Hann hóf leiklistarferilinn ungur að aldri og hefur leikið í kvikmyndum á borð við Get Santa (2014) og Little Joe (2019). Þá lék hann einnig ungan Elton John í kvikmyndinni Rocketman (2019). Connor hefur einnig komið fram í  sjónvarpsþáttum eins og Rocket' Island (2014-2015) og talar fyrir eina af aðalpersónum í BBC One og HBO þáttunum His Dark Materials. Lang þekktastur er hann fyrir hlutverk sitt sem Nick Nelson í Netflix þáttunum Heartstopper (2022) en hann hlaut Emmy-verðlaun fyrir besta leik í aðalhlutverki fyrir frammistöðu sína í þáttunum. 

 Leiklistarferill 
Connor kom fyrst fram á skjánum 8 ára gamall í litlum hlutverkum í hinum ýmsu sjónvarpsþáttum. Fyrsta stóra hlutverkið var í jólamyndinni Get Santa árið 2014. Sama ár lék hann í sjónvarpsþáttunum Rocket's Island.

Connor lék Petya Rostov í sjónvarpsþáttum sem byggja á sögunni Stríð og friður eftir Tolstoy. 

Árið 2018 lék hann hlutverk í kvikmyndunum The Mercy, The Guernsey Literary and Potato Peel Pie Society og Slaughterhouse Rulez auk þess sem hann lék stórt hlutverk í sjónvarpsmyndinni Grandpa's Great Escape sem byggir á bók eftir David Walliams.

Árið 2019 lék Connor unglinginn Elton John í söngmyndinni Rocketman og Joe Woodard í myndinni Little Joe. Sama ár byrjaði hann að tala fyrir persónuna Pantalaimon í fantasíuþáttunum His Dark Materials.

Í apríl 2021 var það tilkynnt að Kit Connor myndi leika aðalhlutverk á móti Joe Locke í Netflix þáttunum Heartstopper sem byggja á samnefndum sögum eftir Alice Oseman sem hafa notið mikilla vinsælda. Upphaflega fór hann í prufur fyrir persónuna Charlie (sem Locke leikur) en endaði á því að hreppa hitt aðalhlutverkið sem persónan Nick. 

Haustið 2024 þreytti Connor frumraun sína á Broadway í uppfærslu á Rómeó og Júlíu eftir Shakespeare þar sem hann fór einmitt með hlutverk Rómeó.

 Persónulegt líf 
Í október 2022 birti Connor póst á samfélagsmiðlinum X þar sem hann tilkynnti að hann væri tvíkynhneigður. Það gerði hann eftir stöðuga áreitni frá fólki á netinu sem hafði ásakað hann um að beita "queerbaiting" (hefur verið þýtt sem hýrginning á íslensku). Connor hafði tilkynnt í viðtali nokkrum mánuðum áður að hann hefði ekki áhuga á að skilgreina kynhneigð sína opinberlega. Á Twitter gagnrýndi hann svokallaða aðdáendur fyrir það að þvinga 18 ára gamlan strák út úr skápnum og í kjölfarið eyddi hann Twitter aðgangi sínum. 

Fjöldi fólks lýsti yfir stuðningi við Connor þeirra á meðal höfundur Heartstopper bókanna Alice Oseman; samleikarar hans úr þáttunum Joe Locke, Sebastian Croft, Kizzy Edgell og Olivia Coleman; blaðamaðurinn Mark Harris og Nadia Whittome, þingmaður verkamannaflokksins.

 Kvikmyndir og þættir 
ÁrTitillinnHlutverk2013An Adventure in Space and TimeCharlieCasualtyBarnaby LeeChickensClem2014Get SantaTom Anderson2014-2015Rocket's IslandArchie Beckles2015Mr. HolmesDrengurThe Frankenstein ChroniclesJoey2016GrantchesterCharlie JonesWar & PeacePetya Rostov2017The MercySimon CrowhurstSS-GBBob Sheenan2018The Guernsey Literary and Potato Peel Pie SocietyEli RamseyReady Player OneKrakkiSlaughterhouse RulezWoottonGrandpa's Great EscapeJack2019Little JoeJoe WoodardRocketmanUngur Reginald Dwight2019-2022His Dark MaterialsPantalaimon (talsetning)2022-2024HeartstopperNick Nelson2024The Wild RobotBrightbill (talsetning)VæntanlegtA Cuban Girl's Guide to Tea and TomorrowOrion MaxwellVæntanlegtOne Of UsYoungestVæntanlegtWarfare

 Heimildir 

Flokkur:Fólk fætt árið 2004
Flokkur:Enskir leikarar
Flokkur:Emmy-verðlaunahafar